Љубивоје Ршумовић (Љубиш, 3. јул 1938) српски је књижевник и песник, истакнути дечји писац, аутор дечјих емисија "Фазони и форе", "Двоглед", "Хиљаду зашто" и других. Написао је преко 90 књига, углавном за децу. Један је од оснивача и први председник Одбора за заштиту права детета Србије, при организацији Пријатељи деце Србије.  Са породицом и пријатељима је основао непрофитну организацију Фондација Ршум.

Његов легат налази се у Удружењу за културу, уметност и међународну сарадњу "Адлигат" у Београду.

Биографија 
Љубивоје Ршумовић рођен је у селу Љубишу, на Златибору, 3. јула 1939. године, од оца Михаила и мајке Милесе Ршумовић. Даљи преци су му Окиљевићи од Гацка. Школовао се у Љубишу, Чајетини, Ужицу и Београду. Дипломирао је 1965. године на Филолошком факултету у Београду, на Одсеку компаративне књижевности.

Почео је писати рано, још као основац у Љубишу. Прве песме објавио је као гимназијалац, 1957. године, најпре у Ужичким Вестима, а затим у Књижевним новинама. У Београду је упознао Душка Радовића, под чијим утицајем је почео да пише песме за децу. На његово стваралаштво такође је утицао и Јован Јовановић Змај, али и педагошка доктрина Џона Лока.

Од 1965. године радио је у редакцији програма за децу на Радио Београду, као аутор емисија "Уторак вече - ма шта ми рече", "Суботом у два" и "Весели уторак". Три године након тога прешао је у Телевизију Београд, где је био аутор емисија за децу "Хиљаду зашто", "Хајде да растемо", "Двоглед" и "Фазони и форе", која је имала преко сто четрдесет епизода. Као телевизијски посленик написао је, водио и режирао преко шест стотина емисија, а осим програма за децу, био је аутор и неколико документарних програма, попут серије "Дијагонале - приче о људима и наравима".

Објавио је 86 књига, углавном за децу, а његова дела преведена су на више страних језика. Такође, Ршумовић је аутор три уџбеника за основне школе: "Деца су народ посебан", за изборни предмет Грађанско васпитање (други разред), као и "Азбуквар" и "Писменар" за први разред.

Од 1986. до 2002. године био је директор Позоришта "Бошко Буха", а тренутно је председник Културно-просветне заједнице Србије и председник савета Међународног фестивала позоришта за децу који се одржава у Суботици. 

Један је од оснивача и члан Управног одбора Задужбине Доситеја Обрадовића, као и  Удружења за културу, уметност и међународну сарадњу "Адлигат" у Београду, а такође је и један од оснивача и први председник Одбора за заштиту права детета Србије, при организацији Пријатељи деце Србије, у којој је актуелни председник Скупштине.

Управни одбор Удружења књижевника Србије га је 30. марта 2012. предложио за дописног члана Српске академије наука и уметности. 

Упоредо са књижевним радом и радом на телевизији, Ршумовић се бавио и фотографијом и спортом. Оснивач је, такмичар, и први председник Карате клуба "Црвена звезда".

Данас живи и ради у Београду.

Рецепција дела

Писац Филип Давид је о његовом делу написао:

Дечји песник Душко Радовић о Ршумовићевом делу сматра:

Милован Данојлић је о његовом делу записао:

Естетичар и критичар Света Лукић тврди:

Награде и признања 

Добио је две запажене међународне награде: Награду "Пуља", Бари, за целокупно стваралаштво за децу, и Награду УНЕСКО-а, за Буквар дечјих права, на светском конкурсу за књигу која пропагира мир и толеранцију.

Добитник је великог броја књижевних награда и признања, између осталог:
Награда Југословенског фестивала позоришта за децу.
 Награда Савеза јеврејских општина Југославије.
 Књижевна награда "Невен", за збирку песама Ма шта ми рече, 1971.
 Награда "Младо поколење", за збирку песама Ма шта ми рече, 1971.
 Бранкова награда, за збирку песама Ма шта ми рече, 1971.
 Награда Змајевих дечјих игара, за изузетан стваралачки допринос савременом изразу у књижевности за децу, 1972.
 Награда "Велики школски час", за поему "Домовина се брани лепотом", 1973.
 Награда Фестивала "Сусрети професионалних позоришта лутака", за дело Питер Величанствени, 1973.
 Награда "Стара маслина", 1992.
 Награда "Кочићево перо", за књигу Буквар дечјих права, 1995.
 Октобарска награда града Београда, за књигу Буквар дечјих права, 1995.
 Награда "Златни кључић", 1995.
 Књижевна награда "Невен", за књигу Буквар дечјих права, 1996.
 Награда "Златно Гашино перо", 1996.
 Награда "Златни лептир", 1997.
 Повеља Змајевих дечјих игара, 1997.
 Вукова награда, 1999.
 Награда "Песнички прстен", 1999.
Награда "Златни беочуг", за трајан допринос култури Београда, 2004.
Награда "Гордана Брајовић", за књигу Алексине песме, 2005.
Награда "Повеља Мораве", 2005.
Награда "Мали принц", за изузетан допринос развоју културе и сценске уметности за децу, Међународни фестивал позоришта за децу, Суботица 2006.
 Велика повеља Змајевих дечјих игара, 2007.
 Награда "Браћа Карић", 2007.
 Повеља Удружења књижевника Србије, 2007.
Инстелова награда за поезију, за изузетан допринос српском песништву, 2008.
Награда "Мирослав Антић", за књигу поезије Бели пакети, 2008.
Награда "Душко Радовић", Национална канцеларија за дечју књижевност, за књигу Три чвора на трепавици, 2008.
Награда "Политикиног Забавника", за књигу Три чвора на трепавици, 2008.
Награда "Видовдански витез", 2009.
Награда "Принц дјечијег царства", 2009.
Награда "Бранко Ћопић" за књигу Сунчање на месечини, 2010.
Награда "Радоје Домановић", за укупан допринос српској књижевној сатири, 2011.
Награда "Аврамов штап", за књигу Кућа са окућницом, 2012.
Златна повеља "Гордана Брајовић", за књигу Заувари, 2012.
Награда "Момчило Тешић", за књигу прича Заувари, 2012.
Паунова награда, за књигу Кућа са окућницом, 2012.
Награда "Дечја књига године", за књигу Видовите приче, 2013.
Награда Радија Београд, за причу "Вид учи незнање", 2013.
Награда "Доситејево перо", за књигу Видовите приче, 2014.
Награда "Књижевни вијенац Козаре", 2014.
Награда Академије "Иво Андрић", за животно дело, 2015.
Награда "Златни Орфеј", 2015.
Награда "Сима Цуцић", за животно дело, 2016.
 Повеља "Наиса", за успешно и дуго трајање у стварању за децу, 2016.
 Награда "Мали Јоаким", за драмски текст "У цара Тројана козје уши", 2016.
 Награда "Лазар Вучковић", за песму "Жице око Грачанице", 2017.
 Награда "Златни микрофон", 2019.
 Награда "Рамонда сербика", 2021.
 Кочићева награда, 2021.
 Повеља за животно дело Удружења књижевника Србије, 2023.

Легат Љубивоја и Наташе Ршумовић 

Љубивоје Ршумовић један је од почасних чланова оснивача и члан Управног одбора Удружења за културу, уметност и међународну сарадњу "Адлигат" у Београду, али и један од првих људи који су подржали формирање ове културне институције још од 2010. године. Током година у неколико је наврата поклањао Удружењу бројне предмете, укључујући и књигу-рукопис коју је посебно за Удружење у целини исписао руком, а 2017. године поклонио је и више стотина минијатурних књига које је његова супруга, покојна Наташа Ршумовић, сакупљала годинама. Тим поводом Удружење је целокупној збирци минијатурних књига коју поседује дало назив "Наташа Ршумовић". Ова збирка, са више од 3.500 минијатурних издања, представља једну од највећих таквих специјализованих целина у Европи. 

Августа 2020. године званично је потписан и уговор о легату Љубивоја и Наташе Ршумовић и том приликом Љубивоје је поклонио неколико својих писаћих машина, бројне књиге из своје личне библиотеке, боксерске рукавице, карате појасеве и друго. Предмети су изложени испред Збирке минијатурних књига која је већ била део сталне поставке у Музеју српске књижевности на Бањици.

Дела

Књиге 
Ршумовић је објавио преко 90 књига укључујући:

Тандара - мандара и још једна прича, Борба, Београд 1966, ћир. 
Причанка, Младо поколење, Београд, 1968, ћир. 
Ма шта ми рече, Змајеве дечје игре, 1970.
Још нам само але фале, БИГЗ, Београд, 1974, ћир. 
Домовина се брани лепотом, Установа спомен парк, Крагујевац, 1974, ћир. Нови Сад, Радивој ћирпанов, 1976, лат. 
Кош, у сарадњи са Љубодрагом Симоновићем, Нолит, Београд, 1975, ћир. 
Невидљива птица, БИГЗ, Београд, 1975, ћир. 
Вести из несвести, БИГЗ, Београд, 1976, ћир.
Зов тетреба, Знање, Загреб, 1977, 1978, 1981. Зрински, Чаковец и Црвена звезда - агенција, Београд, 1988, лат. 
Успон вртовима, са тринаест графичких листова Владимира Величковића, библиофилско издање збирке Бишкупић, Загреб, 1977, лат. 
Хајде да растемо, Нолит, Просвета и Завод за уџбенике и наставна средства, Београд, 1978, 1979, 1979, 1980, 1980, 1981, 1982, 1983, 1984, 1986, 1987, 1988, 1989, 1990, 1991, ћир. 
Рошави анђео, Знање, Загреб, 1979, лат. 
У шетње без сметње, Покрајински савет за безбедност саобраћаја, Нови Сад, 1979, ћир. 1980 на мађарском, словачком и румунском. 
Магнет, Јединство, Приштина, 1980, ћир. 
Уторак вече ма шта ми рече, Графички завод Хрватске, Загреб, 1980, лат. 
Наши нови знанци - саобраћајни знаци, Општинска конференција народне технике, Нови Сад, 1980, ћир. 
Лопта не зна саобраћајне знаке, Покрајински савет за безбедност саобраћаја, Нови Сад, 1981, ћир. 
Причанка, Градска библиотека Жарко Зрењанин, Зрењанин, 1981, лат.
Питање части,  Светлост, Крагујевац, 1982, ћир. 
Сјај на прагу, Српска књижевна задруга, 1982, ћир. 
Ко је ово, са Д. Петричићем, Књижевне новине, Београд, 1982, ћир. 
Песме уличарке, Знање, Загреб, 1983, лат. 
Имате ли ршума, Знање, Загреб, 1983, лат. 
Славољубова звезда, Задруга, Београд, 1984, ћир. 
Сексуални живот камила, са Звезданом Поповић, ауторско издање, са М. Драмићанин, 1985, ћир. 
Десет љутих гусара, Завод за уџбенике и наставна средства, Београд, 1985, 1985, ћир. 
Певанка, са нотним записима, Градска библиотека Жарко Зрењанин, Зрењанин, 1985, 1986, 1986, 1986, 1986, 1990, заједно са причанком, 1994, лат. 
Црвена звезда, Агенција црвена звезда, 1986, ћир. 
Сонгови и слонгови, на македонском, избор, препев и поговор Ефтим Клетников, Детска радост, Скопје, 1987. 
Прварица, Прва књижевна комуна, Мостар, 1987, лат. 
Песме, избор, Рад, Београд, 1988, ћир. 
Обад, Зрински, Чаковец и Црвена звезда - агенција, 1988, лат. 
Успавана лепотица, Дечје новине, Горњи Милановац, 1990, ћир. 
Питају ме зашто штрчим, Дневник, Нови Сад, 1990, ћир. 
Дете са седам језика, Рад, Београд, 1990, 1991, ћир. 
Северозападни крокодил, Лаковић, Сараорци, 1991, ћир. 
Моје љубавне песме, Научна књига, Београд, 1991, ћир. 
Фазони и форе, Ршум, Београд, 1991, 1992, 1993, ћир. 
Деца могу да полете, Завод за издавање уџбеника, Нови Сад, 1991, 1994, 1996, 1998, ћир. 
Деца су украс света, Српска књижевна задруга, Београд, 1992, ћир. 
Лирски покер, са Душком Трифуновићем, Мошом Одаловићем и Драганом Радуловићем, СБМ - Ршум, Београд, 1994, ћир. 
Буквар дечјих права, на енглеском, Ршум, Београд, 1995,.
Буквар дечјих права, 1995, 1996, 1997, 1998, ћир. 
Такнуто ћакнуто, са Драгославом Андрићем, СБМ - Ршум, Београд, 1995, ћир. 
Доста је глупоће, Смедеревска песничка јесен, Град Смедерево и Санба, Београд, 1995, ћир. 
Песме, избор, Букленд, Београд, 1995, ћир. 
Опасан сведок, Просвета, Београд, 1995, ћир. 
Ово је време чуда, ИНГ - Комерц, Нови Сад, 1996, 1997, ћир. 
Ишли смо у Африку, Образовање, Нови Сад, 1996, ћир. 
Избор поезије за децу, Будућност, Нови Сад, 1996, ћир. 
Не вуците ме за језик, Матица српска, нови сад, 1997, ћир. 
Смешна прашума, Школска књига, Нови Сад, 1997, ћир. 
Види мене, у сарадњи са д. Андрићем, НИС Југопетрол, Београд, 1997, ћир. 
Откуд мени ова снага, Епоха, Пожега, 1997,.
Одакле су делије, Дечје новине, Горњи Милановац, 1998, ћир. 
Деца су украс света, Драганић, Београд, 1999, ћир. 
Петорица из српског, са Д. Трифуновићем, Д. Ерићем, М. Одаловићем и Д. Радуловићем, Драганић и Ршум, Београд, 1999, ћир. 
Сабрана дела у пет књига: ма шта ми рече, причанка и певанка, још нам само але фале, вести иy несвести, успавана лепотица, Прометеј, Нови Сад, 2000, ћир. Was die drachen ales machen, edition j-punkt, karlsruhe, 2005. лат. Ршумдани, Прво слово, Београд, 2007. лир. Три чвора на трепавици, Тен 2002, Београд, 2007. Ћир. Чини ми се вековима, Завод за уџбенике, Београд, 2009. ћир. Сунчање на месечини, Лагуна, Београд, 2009, ћир. Ујдурме и зврчке из античке Грчке, Лагуна Београд, 2010. ћир. Заувари, Лагуна, Београд, 2011. ћир.Што на уму то на друму, Пчелица, Чачак, 2012. ћир.Провале и цаке, Пчелица, Чачак, 2013. ћир.Изволте у бајку са чика Ршумом, Пчелица, Чачак, 2019. ћир.Радост деци крила даје, Пчелица, Чачак, 2019.

 Дела извођена у позориштима 

 "Шума која хода", 
 "Невидљива птица", 
 "Баба рога", 
 "Рокенрол за децу", 
 "Успавана лепотица", 
 "Ау, што је школа згодна", 
 "У цара Тројана козје уши", 
 "Снежана и седам патуљака" и друго.

 Песме за децу које пева дечји хор "Колибри" 
 Лако је пруту Миш Вуче, вуче, бубо лења Нема земље дембелије Сваки дан се сунце рађа Браћу не доносе роде Воз за Чачак Медвед Брундо Другарство Љубав је то''

Коаутор, приређивач, сарадник

Мародић: Изложба радова у стаклу. Галерија "Себастијан", Дубровник, 1978. Фотографије: Д. Кажић, Љ. Ршумовић. 
Душан Оташевић: Салон Музеја савремених уметности. Београд, 27. децембар 1978-15. јануар 1979. Каталог. Фотографије Љ. Ршумовић. 
Предраг Нешковић: Слике и ефекти... Фотографије М. Ђорђевић, Љ. Ршумовић. - Загреб. Галерија "Форум" 1980. 
Љубивоје Ршумовић - Душан Петричић: КО ЈЕ ОВО? Београд. "Књижевне новине", 1982. Са фотографијама Љ. Ршумовића. 
Тито писцима писци Титу, Приредили: Р. Андрић, Љ. Ршумовић. Београд. "Књижевне новине", 1982. 
НАРОД ПЕВА ТИТУ. Приредили Р. Андрић и Љ. Ршумовић. Завод за уџбенике и наставна средства, 1982. 
Љубивоје Ршумовић - Радомир Андрић: ПЕДЕСЕТ ГОДИНА ЗЕМЉОРАДНИЧКЕ ЗАДРУГЕ ЉУБИШ 1933 - 1983. Фотографије: Љубивоје Ршумовић. НИРО 'Задруга", 1983. 
Монографија "Црвена звезда". Аутори: Љубивоје Ршумовић, Радоје Станојевић, Милан Томић. - Београд. "Југословенска ревија", /1986/. 
Цветник савремене југословенске поезије за децу, Дечје новине, Г. Милановац, 1989. 
Бранко Ћопић: БОСОНОГО ЂЕТИњСТВО. Избор. Приредио Љ. Ршумовић. - Нови Сад, Књижевна заједница, 1990.  
Полетарац, часопис Душана Радовића. Приредили Д. Лакићевић, Љ. Ршумовић и Д. Петричић. ИП "Рад", 1990. (Некомплетно, примедба предлагача).

Чланци, предговори, поговори, рецензије, интервјуи

Песме и приче објављене у антологијама и зборницима

Види још 
 Збирка минијатурних књига "Наташа Ршумовић"
 Михаило Ћуповић
 Добросав Обрадовић
 "Колибри"
 Шешир без дна

Референце

Литература
Давид, Филип: Откривање света, "Књижевне новине", 07.02.1970, 
Тренковић, Вера: Ршумовићева поезија, "Борба", 04.03.1972, 
Данојлић, Милован: Међу презреним, осумњиченим речима, (О лексици Ршумовићеве поезије), "Борба", 03.03.1973, 
Црнчевић, Брана: Куда идеш Ршуме, "Дуга", 23.08.1975, 
Зима, Здравко: У војевању с ријечима, (Рошави анђео, "Знање", Загреб, 1977), ВУС, Загреб, 10.12.1977, 
Витезовић, Милован: Издавач је био видовит, (Рошави анђео), "Јеж", 31.07.1979, 
Ђуровић, Жарко: Знаци човековог борења, (о песми "Први Ршум"), "Задруга", 14.04.1983, 
Витезовић, Милован: Ршумовић зна знање, (Песме уличарке, "Знање" Загреб, 1983), 
"Јеж", 22.04.1983, Брајковић, Драгомир: Двоструки животопис, (о књизи "Сјај на прагу"), Други програм Радио Београда, јуна 1983,  
Милинковић, Миомир: И смех је озбиљна ствар, (прилог проучавању и тумачењу поезије Љубивоја Ршумовића), "Књижевност и језик", бр.4, 1997, 
Оташевић, Бранка: Мали као велики, (о Буквару дечјих права), "Политика", 07.04.1995,
Андрејевић, Даница: Зов свакодневице. (Љубивоје Ршумовић: Зов тетреба, Знање, Загреб, 1978). - Јединство (Приштина), XXXV/1979, бр. 20 (25.I), стр. 9. Приказ. 
Бобан, Вјекослав: Љубивоје Ршумовић: "Имате ли Ршума". Загреб, "Знање" 1983. - Поља, XXIX/1983. бр. 292-293 (јуни-јули) стр. 317. 
Давид, Филип: Књига за младе и одрасле. Љубивоје Ршумовић: "Још нам само але фале", Београдски издавачки графички завод, Београд, 1973. - Књижевне новине, XXVI/1974. бр. 456 (1.II), стр. 8. 
Данојлић, Милован: Риме Љубивоја Ршумовића. - Милован Данојлић: Онде поток, онде цвет. Есеји и записи о дечјој књижевности. Нови Сад. Раднички универзитет "Радивоје Ћирпанов", 1973; стр. 139-145.	
Данојлић, Милован: Поговор - Љубивоје Ршумовић: Хајде да растемо. Избор и поговор Милован Данојлић. Београд. "Нолит". "Просвета". Завод за уџбенике и наставна средства, 1978; стр. 129-133./Такође, и у свим потоњим издањима/. 
Данојлић, Милован: Животворно поигравање језиком. - Љубивоје Ршумовић: Песме. Уредио и изабрао Драган Лакићевић. Београд, "Рад", 1988; стр. 5-7. Предговор.
Ђорђевић, Љубиша: к'м децата и поезијата на Љубивое Р'шумовик. Прев. Матеја Андонов. - Мост, 1977, бр. 26, стр. 33-38. 
Ђорђевић, Љубиша: Поетски израз Љубивоја Ршумовића. - Огледи и искуства. Зборник радова наставника. Пирот. Педагошка академија за образовање васпитача предшколских установа, 1974; стр. 79-94. 
Зима, Здравко: С кринком гротеске. Љубивоје Ршумовић. Рошави анђео, Знање, Загреб, 1979. - Књижевна реч, VIII/1979, бр. 126 (10.VII), Приказ. 
Идризовић, Мурис: Умијеће наопаког топоса. - Мурис Идризовић: Игра и збиља. Сарајево, 1984; стр. 200-209. О особеностима поезије Љ. Ршумовића. 
Илић, Крстивоје: Из несвести, вести. - Младост, LVII/1977, бр. 1041, (1.IV), стр. 12. О збирци Љ. Ршумовића "Вести из несвести" (БИГЗ, 1976). 
Иванковић, Жељко: Љубивоје Ршумовић: Имате ли Ршума, Знање, Загреб 1983. - Одјек, XXXVI/1983, бр. 17 (1-15.IX), стр. 24. Приказ. - Под заједничким насловом: Продори и застајања.
Јовановић, Александар: Поезија Љубивоја Ршумовића. - Знак, I/1972, бр. 1, стр. 59-65. О збирци песама "Ма шта ми рече". 
Клетников, Ефтим: Поезијата за деца на Љубивое 'Ршумовик. - Љубивоје Ршумовић: Сонгови и слонгови. Избор, препев и поговор Ефтим Клетников. Илустратор Димче Исаиловски. Скопје. "Детска радост", 1987; стр. 85-89. Поговор. 
Костић, Стојадин: Љубивоје Ршумовић: "Ма шта ми рече". (Културни центар, Нови Сад, 1970). - Вести, XXIX/1970, бр. 1217/1218 (29.XI), стр. 11. Приказ. 
Краговић, Миломир: Поетска сликовница. (Љубивоје Ршумовић: "Ма шта ми рече". Културни центар, Нови Сад, 1970). - Октобар, V/1970, бр. 56, стр. 12. Приказ. 
Лукић, Света. На прагу пуног сјаја. - Љубивоје Ршумовић: Сјај на прагу Београд. Српска књижевна задруга, 1982; стр. 71-77. Поговор. 
М. М. Ш.: Певанка. Стихови Љубивоја Ршумовића, Градска народна библиотека "Жарко Зрењанин", Зрењанин, 1985. - Борба, LXVIII/1985, бр. 352 (18.XII), стр. 7. Приказ. 
Маковић, Звонко: Лијепа књига. Љубивоје Ршумовић: "Ма шта ми рече", Раднички универзитет "Радивој Ћирпанов", Нови Сад, 1972. Цртежи: Радослав Зечевић. - Телеграм, 2 (XII)/1972, бр. 29(546), стр. 18. Приказ. 	
Маричић, Ђуро: Пјесник о ђеци и за ђецу. Љубивоје Ршумовић: "Ма шта ми рече", "Радивој Ћирпанов", Нови Сад, 1972. - Ријечи (Сисак), IV(VII)/1976, бр. 4, стр. 82-86. Приказ. 
Марјановић, Воја: Између лирског хуманизма и поетског вица. - Воја Марјановић: Глас аутономног света. Нови Сад, Змајеве дечје игре. Раднички универзитет "Р.Ћирпанов", 1975; стр. 51-56; Стремљења, XII/1971, бр. 2, стр. 216-219. О збирци "Ма шта ми рече". 
Милања, Цвјетко: Поезија руга. Љубивоје Ршумовић: Зов тетреба, "Знање", Загреб 1977. - Књижевна реч, VII/1978, бр. 102 (10.VI), стр. 15. Приказ.
Миларић, Владимир: Песма живог тренутка. - Владимир Миларић: Сигнали сунца. Текстови о дечјој поезији. Ириг. Српска књижница и читаоница, 1977; стр. 114-122. 
Миловић, Милован: Поетско слово Љубивоја Ршумовића. - Детињство, 12 (1986), бр. 2, стр. 10-15. 
Немец, Крешимир: Питка проза. Љубивоје Ршумовић: Имате ли Ршума?, "Знање", библиотека Хит, Загреб, 1983. - Око, XI/1983, бр. 290 (28.IV-12.V), стр. 20. 
Немец, Крешимир: Вицеви у стиху. Збирка, "Зов тетреба" Љубивоја Ршумовића. Издавач: Знање, Загреб, 1977. - Вјесник, XXXVIII/1977, бр. 10863, (16.XI), стр. 14. 
Несторовић, Стеван: Један сничак. Љубивоје Ршумовић: Ма шта ми рече, Змајеве дечје игре, Културни центар, Нови Сад 1970. - Багдала, XII/1970, бр. 141 (децембар), стр. 18-19. 
Параушић, М.: Из духа игре. Љубивоје Ршумовић: "Песме" - избор Драгана Лакићевића, "Рад", Београд, 1988. - Борба, LXVIII/1989, бр. 124 (4.V), стр. 8. 
Пражић, Милан: Велика Љубав мале песме. - Политика, LXVII/1971, бр. 20. 892 (4.XII) - Култура-уметност, XV, бр. 849. О поезији за децу Љ. Ршумовића. 
Протић, Предраг: Љубивоје Ршумовић: Ма шта ми рече. Културни центар, Нови Сад 1971. - Књижевност, XXVII/1972, св. 1, стр. 86. Приказ. 
Протић, Предраг: Лаки стих Љубивоја Ршумовића. - Градина, XIII/1978, бр. 1, стр. 122-124. О збирци "Зов тетреба", Загреб, 1977. 
Ређеп, Драшко: У Новом Саду синуло вече. - Политика, LXVII/1971, бр. 20. 824 (25.IX) - Култура-уметност, XV, бр. 639, стр. 16. У поднаслову: Поезија Љубивоја Ршумовића јесте преломни тренутак наше дечје књижевности, али и нашег поимања песме. - Поводом доделе *Бранкове награде за збирку "Ма шта ми рече". 
Тренковић, Вера: Отворени свет детињства, (Уз збирку песама Љубивоја Ршумовића "Ма шта ми рече"). - Борба, LI/1972, бр. 62 (4.IV), стр. 8. 
Ханджић, Изет: Љубивоје Ршумовић: "Вести из несвести". (Београдско издавачко графички завод 1976). - Живот, XXVI/1977, бр. 7-8, стр. 178-179. 
Чолак, Тоде: Тренутак песме. (Запис о поезији Пере Зупца, Љубивоја Ршумовића и Горана Бабића).

Спољашње везе 

 Званични сајт Љубивоја Ршумовића
 Златибор: Ниче Ршумова задужбина ("Вечерње новости", 12. јул 2011)
 Радио-телевизија Републике Српске: Ршумовић добитник награде "Радоје Домановић", 20. 12. 2011. 
 Избегао сам све удице ("Вечерње новости", 17. август 2013)
 Мисли Љубивоја Ршумовића 
 Ршум? Ма шта ми рече! ("Политика", 29. новембар 2017)
 Ршумова мисија за будућност поезије ("Политика", 24. август 2022)
 Мајкама са двоје и више деце дати плату армијског генерала ("Политика", 19. фебруар 2023)

Рођени 1939.
Чајетинци
Српски песници
Чланови Удружења књижевника Србије
Добитници Бранкове награде
Српски драматурзи
Чланови Удружења драмских писаца Србије
Добитници Повеље Удружења књижевника Србије
Српски писци за децу
Српски дечји песници
Оснивачи и чланови Адлигата